ועדת הכספים, כנסת 20, פרוטוקול מספר 1052, 2018-05-28 12:10

משה גפני: שלום לכולם, אני מתכבד לפתוח את ועדת הכספים.

משה גפני: אישור מוסדות ציבור לעניין סעיף 46 לפקודת מס הכנסה (רשימה שסימנה: 13-162-18).

משה גפני: בבקשה, ארז אורעד.

ארז אורעד: גיתית שומכר מחליפה את בנימין למקין.

גיתית שומכר: אני מנהלת חטיבת רווחה ורשם העמותות, ואני מרכזת ניהול תקין ביחידה.

משה גפני: ומה עם למקין?

גיתית שומכר: מנהל מחלקת רישום ברשם העמותות.

משה גפני: הוא עלה בדרגה או ירד בדרגה?

גיתית שומכר: נשאר באותה דרגה.

משה גפני: נדמה לי ששמעתי עליך דברים טובים, אבל לא בטוח - מה אכפת לי להגיד... בבקשה, ארז.

ארז אורעד: צהריים טובים לכולם, כבוד היושב-ראש, אני מתכבד להביא בפניכם רשימת אישור מוסדות ציבור לעניין סעיף 46 לפקודת מס הכנסה.

ארז אורעד: הרשימה מספרה 13-162-18.

ארז אורעד: אני מבקש לציין שאנחנו ערכנו את הרשימה בהתאם לבקשת ועדת כספים, אנחנו הוספנו גם את הסיבות למתן אישורים שהם קצרים לתקופה שמתבקשת במכתב של מנהל רשות המסים לוועדת הכספים.

ארז אורעד: אז הסיבות שאתם רואים של מחזור, או נמוך מדיי של נושא של חוסר באישורי ניהול תקין וכיוצא בכך.

ארז אורעד: אני מקווה שזה יחסוך שאלות כאן בעתיד.

עודד פורר: שני דברים.

עודד פורר: ניהלנו פה ניהול עקרוני.

משה גפני: כן, אנחנו נצביע על זה.

עודד פורר: בינתיים נאמר שכן נשלח איזשהו דוח על אמנסטי לחברי הוועדה, אני לא ראיתי דוח כזה.

ארז אורעד: אני מציין כפי שציינתי בדיון הקודם, וגם לפני שני דיונים, חבר הכנסת עודד פורר, זה לא היה בדוח, היה מדובר בדיווח.

עודד פורר: איך נעשה הדיווח?

ארז אורעד: דיווחתי במייל.

עודד פורר: אז אפשר לקבל חברי הוועדה.

משה גפני: אם מה שיש בדיווח שעליו מדובר, ארז אומר בדקתי את זה.

משה גפני: הם עומדים היום בעניין של סעיף 46.

משה גפני: עודד, נקיים דיון על אמנסטי.

עודד פורר: אנחנו אישרנו.

עודד פורר: הרי אנחנו אישרנו את זה, זה היה אמור להיות לשלוש שנים.

עודד פורר: אנחנו אישרנו את זה לשנה, ובלבד שיהיה דיווח.

ארז אורעד: סליחה שאני קוטע, אני מבקש להעמיד את הדברים על דיוקם, וזה כל פעם חוזר.

ארז אורעד: אישרתם לשנתיים, כאשר ביקשתם לאחר שנה שאני אתן דיווח.

ארז אורעד: את הדיווח נתתי חודש לפני המועד, ולאחר חודש, נתתי דיווח שני.

ארז אורעד: האישור, למען הסר ספק, לשנתיים.

משה גפני: בואו נעשה בעניין הזה סדר.

משה גפני: אני לא מתחמק מהעניין, אין לי שום עניין להתחמק.

משה גפני: אנחנו נקיים את הדיון הזה.

משה גפני: ביקשו ארבעה חברי כנסת, ביקשו את הדיון, הדיון התקיים, אז זה עניין אחד בסדר.

משה גפני: הדוח שהוא נתן, הוא היה דוח שבעצם אמר, בדקתי את זה פעם נוספת, הם עומדים בתנאים של סעיף 46.

משה גפני: הדיון הזה לא מספיק.

משה גפני: יהיה דיון ממשי על כל מה שנעשה עם אמנסטי בעתיד הקרוב מאוד.

מכלוף מיקי זוהר: לוועדה יש שיקול דעת בכל מה שקשור להרבה - - -

משה גפני: זה נחליט אם יהיה שיקול דעת.

מכלוף מיקי זוהר: מה, אין לנו שיקול דעת?

משה גפני: נחליט.

משה גפני: תתקבל החלטה בהצבעה.

עודד פורר: אני על זה לא מצביע.

עודד פורר: אין טעם להצבעה שלנו.

עודד פורר: תצביע הוועדה, אני לא אצביע.

משה גפני: מה, אתה נגד קרן מקור לסרטי קולנוע וטלוויזיה.

עודד פורר: לא, אין משמעות להצבעה שלנו.

משה גפני: בסדר, אבל צריך לאשר את זה, מה יש פה לדבר בכלל.

משה גפני: עו"ד שומכר, יש בעיות עם הרשימה הזאת עם ניהול תקין, עם כל מה שנלווה לעניין?

גתית שומכר: לא אדוני, בדקנו את הרשימה והכול בסדר.

גתית שומכר: מי בעד אישור הרשימה, ירים את ידו?

גתית שומכר: מי נגד?

גתית שומכר: מי נמנע?

גתית שומכר: בעד – רוב

גתית שומכר: נמנעים – 1

משה גפני: אחד נמנע.

משה גפני: הרשימה אושרה.

משה גפני: אני מודה לכם.

משה גפני: אנחנו בימים הקרובים נקיים הצבעה – האם יש סמכות לוועדת הכספים שלא לאשר עמותה שהיא חושבת שלא צריך לאשר לה.

משה גפני: כרגע, אני לא מכיר דבר כזה.

משה גפני: לכן אני הבאתי את זה לדיון ואני אביא את זה להצבעה.

משה גפני: תודה רבה.

משה גפני: הישיבה נעולה.